**Moveatis-projekti, 8. palaveri**

|  |  |
| --- | --- |
| Aika: | Perjantai 22.4.2016 klo 12:00−14:00 |
| Paikka: | Agora, kokoushuone C226.1  |

**Läsnä**

Projektiryhmä

Ilari Paananen (puheenjohtaja)

Kai Korhonen

Juha Moisio (sihteeri)

Tilaajat

Pilvikki Heikinaro-Johansson

Mirja Hirvensalo

Nelli Lyyra

Ohjaajat

Jukka-Pekka Santanen

Mika Lehtinen

**Pöytäkirja**

Laadittu: 23.4.2016

Muokattu: 25.4.2016

**1. Palaverin avaus**

Paananen esitti itseään puheenjohtajaksi ja Moisiota sihteeriksi. Ehdotus hyväksyttiin ja puheenjohtaja aloitti palaverin.

**2. Laillisuus ja päätösvaltaisuus**

Palaveri todettiin lailliseksi ja päätösvaltaiseksi.

**3. Esityslistan hyväksyminen**

Esityslista hyväksyttiin ilman muutoksia.

**4. Edellisen palaverin pöytäkirjan tarkastus**

Pöytäkirjasta käytiin läpi päätökset ja jatkotoimenpiteet.

**Jatkotoimenpiteet:**

Projektiryhmä

* Suunnittelee muutaman vaihtoehdon, miten ryhmäavaimen kanssa toimitaan kategorioiden valintasivulla (suoritettu).
* Selvittää välilehtien käyttämistä session aiempien observointien näyttämiseen (ei suoriteta).

Juha Moisio

* Kirjaa vaatimuksiin yhteenvetonäkymän rajauksen selvemmän esitystavan ja sille prioriteetin (suoritettu).
* Erottelee yhteenvetonäkymässä kategoriaryhmät välillä (kesken).

Jarmo Juujärvi

* Muokkaa yläpalkkia siten, että toiminnot on jaoteltu eri kuvakkeiden taakse (suoritettu).

Kai Korhonen

* Muokkaa käytettävyystestauksen palautelomaketta soveltuvammaksi (suoritettu).
* Laatii rekisteriselosteen henkilötietojen tallennuksesta Santasen neuvonnassa (suoritettu).

Ilari Paananen

* Lähettää käytettävyyspäivästä laaditun muistion projektiorganisaatiolle (suoritettu).

**Päätökset:**

* Pöytäkirja hyväksyttiin ilman muutoksia.

**5. Tilakatsaus**

Korhonen esitteli projektiryhmän tekemät toimenpiteet ja kohdatut ongelmatilanteet kuluneen kahden viikon ajalta. Tilakatsauksessa esiteltiin myös projektiryhmän ajankäytön edistymistä ja jäsenten tehtyjä työtunteja. Tilakatsaus on luettavissa palaverissa käsitellyissä materiaaleissa.

**6. Käytettävyystestauksen tuloksien läpikäynti**

Korhonen kertoi aamulla samana päivänä pidetystä sovelluksen käytettävyystestauksesta ja esitteli sen tuloksia. Käytettävyystestaus todettiin sujuneen onnistuneesti ja siitä saadut tulokset hyödyllisiksi. Testaajilta saatu palaute oli pääosin positiivista, ja olennaisia käytettävyysongelmia saatiin kartoitettua. Muistio käytettävyystestauksesta on toimitettu projektiorganisaatiolle ja se on myös saatavilla palaverissa käsitellyissä materiaaleissa.

Ohjelman toimivuudessa käytettävyystestauksessa käytetyillä eri laitteilla ja selaimilla ei huomattu ongelmia. IPhone oli testikäyttäjien käytetyin laite. Santanen piti tärkeänä, että muilla testauskerroilla, kuten järjestelmätestauksessa, testattaviksi laitteiksi valitaan myös muita laitteita. Käytettävyystestauksessa kaikilla testikäyttäjillä oli aiempaa kokemusta Lotas Observer 2.0 -ohjelman käytöstä. Santanen katsoi, että seuraavassa käytettävyystestauksessa olisi hyvä saada myös testikäyttäjiä, joilla ei ole aiempaa ohjelman käyttökokemusta.

Olennaisimmat käytettävyysongelmat sivukohtaisesti olivat seuraavat:

Yhteenvetosivu

* Sivun vierittäminen vaakanäkymässä aikajanalla oli ongelmallista.
	+ Korhonen ehdotti aikajanakomponentin suurennusominaisuuden poispäältä asettamista, jotta vieritys onnistuisi aikajanan päältä mobiililaitteilla.
* Yhteenvetotulosten rivitys skaalautui huonosti pienille näytöille.
	+ Ongelma todettiin korjatuksi skaalausasetusta muuttamalla.
* Prosenttiosuuksien erottelussa käytetty pienempi kirjasinkoko ja sulkeet esittivät prosenttiosuudet toisarvoisina.
	+ Kirjasinkoon muuttaminen ja sulkujen poistaminen todettiin olevan toteutettavissa helposti.
* Ajansyöttäminen aikarajaukseen oli haastavaa.
	+ Eri ratkaisuehdotuksia käytiin läpi, kuten helppokäyttöisemmän ajanvalitsimen käyttämistä ajansyöttämiseen.
* Toimintojen varmistus- ja vahvistusilmoitukset puuttuivat.

Kategoriaryhmien valintasivu

* Sivulla oli epäselvyyttä siitä, mitä käyttäjän tulisi tehdä kyseisellä sivulla.
	+ Korhonen esitti parannukseksi, että kategoriaryhmien lisäys siirrettäisiin toissijaiseksi toiminnoksi sivulla.
* Sivun alaosassa oleva observointiin siirtymispainike oli vaikea löytää mobiililaitteilla, joissa ei ole pystyvierityspalkkeja osoittamassa sivuston jatkumisesta.

Observointisivu

* Observoinnin aloituksessa ja lopetuksessa koettiin epäselvyyttä.
	+ Tilaajien edustajat totesivat näiden olevan tarpeeksi selkeitä.
* Ohjelman aloitus suoraan observointisivulta oli haluttu ominaisuus.
	+ QR-koodin tarjoamista sivulle siirtymiseen pidettiin hyvänä ratkaisuna.

**Päätökset:**

* Yhteenvetosivulla prosenttiosuuksien kirjasinkoko muutetaan saman kokoiseksi keston ja kappalemäärän kirjasinkokojen kanssa.
* Yhteenvetosivulla prosenttiosuuksissa säilytetään sulkeet.
* Yhteenvetosivulla ajan syöttämisen käytettävyyden parantamiseen ei käytetä tässä vaiheessa aikaa, vaan se jätetään viimeistelyvaiheeseen.
* Yhteenvetosivulle lisätään varoitus- ja vahvistusilmoitukset niitä vaativille toiminnoille.
* Yksiköiden esittämisessä käytetään yhtenäistä esitystapaa luvun ja yksikön välillä.
* Kategoriaryhmien valintasivulla kategoriaryhmien lisäys siirretään sivulla alemmaksi.
* Observointisivun aloitus- ja lopetuspainikkeiden käytettävyyden parantaminen jätetään viimeistelyvaiheeseen.
* Observointisivulla kertarekisteröinnissä näytetään kategoriakellon sijasta kappalemäärä.
* QR-koodin luonti ryhmäavaimelle on sovelluksen jatkokehitystä.

**7. Rekisteriselosteen tarkistaminen**

Korhonen esitteli laatimansa luonnoksen Moveatis-sovelluksen henkilötietorekisterin rekisteriselosteesta. Palaverissa käytiin läpi korjausehdotukset rekisteriselosteeseen ja rekisteriselosteen sijoittamista sovelluksen verkkosivulle. Santanen suositti tilaajia pyytämään palautetta rekisteriselosteesta yliopiston lakimieheltä.

**Päätökset:**

* Rekisteriselosteessa käytetään Liikuntakasvatuksen laitosta liikuntatieteellisen tiedekunnan sijasta.
* Sana "julkisten" jätetään pois tapahtumaryhmän edestä tapahtumasta tallennettavia tietoja käsittelevästä virkkeestä.
* Sovellus ei kerää säännönmukaisesti tietoja, joten maininta siitä tulee poistaa.

**8. Toteutettavat ominaisuudet**

Palaverissa käytiin läpi projektissa toteutettavat ominaisuudet, niiden tilat ja arvio valmistumiseen käytetystä ajasta Korhosen laatiman suunnitelman pohjalta. Olennaisimmaksi todettiin toteutettavaksi ne ominaisuudet, jotka mahdollistavat sovelluksen ottamisen tuotantokäyttöön. Korhonen esitti ehdotuksen ominaisuuksista, jotka rajataan projektin ulkopuolelle jatkokehitykseen. Ehdotus hyväksyttiin.

Projektiryhmä ei osaa arvioida JYU-tunnistautumisen toteuttamiseen kuluvaa aikaa. Mikäli JYU-tunnistautumista ei ehditä toteuttamaan projektin aikana, projektiryhmä asettaa pääkäyttäjälle mahdollisuuden luoda uusia käyttäjätunnuksia, jolloin kirjautumista edellyttävät toiminnot ovat käytettävissä.

**Päätökset:**

* Ehdotus jatkokehitykseen sovituista toiminnoista hyväksyttiin. Jatkokehitykseen sovitut ominaisuudet ovat seuraavat:
	+ Videotiedoston tuominen sovellukseen
	+ Kommentointi (teksti- ja / tai äänikommentit)
	+ Useiden observointitietojen yhtäaikainen tarkistelu
	+ Tallennetun observoinnin tuominen sovellukseen (avaa observointitiedot
	+ yhteenvetosivulla, josta ne voidaan tallentaa.
	+ Usean observoinnin tekeminen ja tarkastelu session aikana
	+ Selitteiden lisääminen kategorioille
* Projektiryhmän tulee ilmoittaa mikäli toteutettavissa ominaisuuksissa tulee viivästymisiä.
* Kategoriaryhmien erottelu yhteenvetosivulla on alhaisella prioriteetilla.
* Sovellusraportissa tulee mainita iPhonen tallennusominaisuuden laitekohtaisesta toimimattomuudesta.
* Tilaajat laativat sovelluksen infosivun sisällön.
* Paananen, Moisio ja mahdollisesti myös Korhonen voivat avustaa syksyllä sovelluksen käyttöönotossa.

**9. Muut asiat**

Projektisuunnitelman allekirjoittivat Korhonen, Lyyra ja Santanen. Allekirjoitettuja projektisuunnitelmia on yksi kappale, joka tullaan säilyttämään projektikansiossa. Tilaajien edustajat tiedustelivat Santaselta projektin laskutuksesta, ja Santanen lupasi hoitaa asiaa eteenpäin. Laskussa tulee käyttää viitteenä Moveatis-projektia ja kaikkien tilaajan edustajien nimiä. Lopuksi käytiin yleistä keskustelua ehdotuksista Moveatis-sovelluksen logolle.

**Päätökset:**

* Allekirjoitettu projektisuunnitelma säilytetään projektikansiossa.
* Sovelluksen logoksi valitaan Lyyran tekemä logo.
* Logoon otetaan teksti mukaan.

**10. Seuraavasta tapaamisesta sopiminen**

Seuraava tapaaminen sovittiin pidettävän keskiviikkona 4.5. klo 14:00 Agoralla C226.1 projektien kokoushuoneella.

**11. Jatkotoimenpiteet**

Projektiryhmä

* Tekee korjauksia käytettävyystestauksesta saadun palautteen
 perusteella.
* Varaa tietokantapalaverin ajan.
* Varaa koodikatselmoinnin ajan.
* Ilmoittaa Santaselle milloin sovellus on koekäytettävissä.

Kai Korhonen

* Tekee rekisteriselosteeseen päätetyt muutokset.
* Lähettää vahvistusviestin seuraavasta palaverista.

Nelli Lyyra

* Laatii infosivun sisällön.
* Laatii sovelluksen logon.

Juha Moisio

* Lisää vaatimuksen QR-koodin luomisesta ryhmäavaimelle vaatimusmäärittelyyn.
* Erottelee yhteenvetonäkymässä kategoriaryhmät välillä.

Jukka-Pekka Santanen

* Hoitaa projektin laskutuksen tilaajille.
* Koekäyttää sovellusta.

**12. Kokouksen päättäminen**

Puheenjohtaja Paananen päätti kokouksen.

**Käsitellyt ja jaetut materiaalit:**

Tilakatsaus

<http://sovellusprojektit.it.jyu.fi/moveatis/dokumentit/palaverit/Palaveri_8_materiaalit/Tilakatsaus_palaveri_8.pptx>

Muistio käytettävyystestauksesta

<http://sovellusprojektit.it.jyu.fi/moveatis/dokumentit/palaverit/Palaveri_8_materiaalit/moveatis_kaytettavyystestaus_muistio.docx>

Luonnos rekisteriselosteesta

<http://sovellusprojektit.it.jyu.fi/moveatis/dokumentit/palaverit/Palaveri_8_materiaalit/Moveatis_Rekisteriseloste.docx>

Raportti projektissa toteutettavista toiminnoista

<http://sovellusprojektit.it.jyu.fi/moveatis/dokumentit/palaverit/Palaveri_8_materiaalit/Moveatis_toteutettavat_toiminnot.docx>